Styringsaftale 2015 - Det specialiserede social- og undervisningsområde 
Sagsfremstilling 
24.    Styringsaftale 2015 - Det specialiserede social- og undervisningsområde  
                                                                                                                        Åbent 
Sagsnr.: 326-2014-107610     J.nr.: 27.00.00            Lærke Dahl.: 326-2014-205103 
  
[adresse] 
Der fremlægges forslag til Rammeaftale 2015: Styringsaftale 2015 mellem de 17 kommuner samt Region Sjælland. 
Styringsaftalen skal godkendes af de enkelte kommunalbestyrelser og Regionsrådet inden 15. oktober 2014. KKR 
[adresse] har behandlet aftalerne på sit møde 11. juni 2014 og anbefaler dem til godkendelse. 
  
Kommunerne har jf. lovgivningen koordineringsforpligtelsen og ansvaret for den årlige rammeaftale på det 
specialiserede social- og undervisningsområde.  
  
Rammeaftalen består af to dele – en udviklingsstrategi (kapacitetsbehov, faglig udvikling og fokusområde) og en 
styringsaftale (kapacitets- og økonomistyringsdel).  
  
Processerne for udviklingsstrategi og styringsaftale ligger forskudt. Udviklingsstrategien for 2015 skal være 
godkendt af alle 17 kommuner og region [adresse] inden den 1. juni 2014. Styringsaftalen for 2015 skal være 
godkendt inden den 15. oktober 2014.  
  
Styringsaftalen lægger rammerne for kapacitets- og prisudviklingen og takster, og principper for 
omkostningsberegning og betalingsmodeller. Det anbefales, at styringsaftalen behandles som en del af den enkelte 
kommunes/regionens budgetproces.  
  
Styringsaftalen skal som minimum indeholde:  
• Angivelse af hvilke konkrete tilbud, der er omfattet af styringsaftalen  
• Aftaler om udviklingen i taksterne for tilbud omfattet af aftalen  
• Aftaler om prisstrukturen for de omfattede tilbud  
• Aftaler om oprettelse og lukning af tilbud og pladser  
• Aftaler om principper for evt. indregning af driftsherrens udgifter ved oprettelse og lukning af tilbud aftalt i 
rammeaftaleregi  
• Aftaler om frister for afregning for brug af tilbud  
• Tilkendegivelse fra kommunalbestyrelserne om overtagelse af regionale tilbud og fastlæggelse af, i hvilket omfang 
overtagne tilbud skal stå til rådighed for de øvrige kommuner.  
  
Som udgangspunkt er tilbud indenfor de relevante lovparagraffer, der anvendes af flere kommuner omfattet af 
styringsaftalen. Det samme gælder regionale tilbud. I forhold til omfattede tilbud henvises til udviklingsstrategien for 
2015.  
  
Alle takster for institutioner omfattet af styringsaftalen beregnes efter samme principper. Principperne er: Mindst 
mulig administration, færrest mulige takster og færrest mulige tillægsydelser.  
  
Der er alene lavet redaktionelle ændringer i styringsaftale og takstaftale (der er et bilag til styringsaftalen) i forhold til 
sidste års aftaler, bortset fra følgende:  
• Som i tidligere år fremgår KKR Sjællands anbefaling for takstudviklingen for det kommende år (2015) af 
styringsaftalen.  
• Der stilles i styringsaftalen forslag om en taskforce ift. lukningstruede tilbud med en procedure for, hvordan man 
håndterer, hvis der opstår problemer ift. specialiserede tilbud, som er bevaringsværdige.  
  
  
Forslaget om en taskforce skal ses i sammenhæng med arbejdet med at identificere de mest specialiserede tilbud, 
(jf. evt. sag på møde i KKR [adresse] marts 2014) og i lyset af det i marts fremsatte lovforslag (forslag til lov om 
ændring af lov om social service mv.), hvori der bl.a. foreslås en national koordinationsstruktur.  
Det foreslås i loven, at Socialstyrelsen overvåger små og komplekse målgrupper, melder temaer ud som 
kommunerne skal forholde sig til og i sidste instans kan pålægge kommunerne oprettelse og drift af tilbud. Det 
foreslås også i loven, at kommunalbestyrelserne fremover kun har mulighed for at overtage regionale tilbud hvert 
fjerde år, det vil sige en gang i hver valgperiode.  
Loven er vedtaget 11. juni 2014 med ikrafttræden den 1. juli 2014. Herudover forventes udsendt en ny 
takstbekendtgørelse, der forventes at medføre ændringer, som må implementeres i styringsaftalen, når de 
foreligger.  
BEHANDLING 
Direktionen, Socialudvalget, Handicaprådet, Børn- og Familieudvalget, Økonomiudvalget og Kommunalbestyrelsen. 
  
INDSTILLING 
Voksenspecial- og psykiatrichefen indstiller at styringsaftalen for 2015 godkendes. 
  
ØKONOMISKE KONSEKVENSER 
Ingen økonomiske konsekvenser. 
Direktionens møde den 5. august 2014: 
Direktionen vedtog at anbefale voksenspecial- og psykiatrichefens indstilling. 
Handicaprådets møde den 12. august 2014: 
Rådet vedtog at anbefale, at styringsaftalen godkendes. 
Børn- og Familieudvalgets møde den 13. august 2014: 
Udvalget vedtog at anbefale voksenspecial- og psykiatrichefens indstilling. 
Socialudvalgets møde den 14. august 2014: 
Udvalget vedtog at anbefale Direktionens indstilling. 
Økonomiudvalgets møde den 20. august 2014: 
Økonomiudvalget vedtog at anbefale Socialudvalgets indstilling. 
Gertrud Schou og Oskar Dahl (O) tog forbehold. 
  
Bilag 
  
  
  
  
  
Kommunalbestyrelsens møde den 27. august 2014: 
Dok nr 2014-142813 - Rammeaftale 2015_ Styringsaftale 
2015.pdf 
326-2014-205118 
dok nr 2014-146896-takstaftale 2015.pdf 
326-2014-205119 
allonge specialundervisning i folkeskolen 2015.pdf 
326-2014-205111 
Appendiks styringsaftale 2015.pdf 
326-2014-205112 
Brev fra KKR om Styringsaftale 2015.pdf 
326-2014-205115 
oversigt over lands- og landsdelsdækkende tilbud og sikrede 
afdelinger.pdf 
326-2014-205124 
Noah Overgaard i rammeaftalenfor det specialiserede 
socialområde og specialundervisningsområdet.pdf 
326-2014-205125 
kontrak børn med logo.docx 
326-2014-205121 
kontrakt voksen med logo.docx 
326-2014-205123 
Vejledning standardkontrakt.pdf 
326-2014-205126 
Kommunalbestyrelsen vedtog at godkende Økonomiudvalgets indstilling. 
